सुप्रिया सुले के साथ बातचीत की VIRAL VIDEO पर थरूर ने कहा, ‘कुछ तो लोग कहेंगे, लोगों का काम है कहना’
सोशल मीडिया पर वायरल हुए इस वीडियो में नजर आ रहा है कि नेशनल कांफ्रेंस के नेता फारूक अब्दुल्ला सदन में बोल रहे हैं।
नयी दिल्ली: कांग्रेस के वरिष्ठ नेता शशि थरूर और राष्ट्रवादी कांग्रेस पार्टी की सांसद सुप्रिया सुले के बीच संसद में बातचीत का एक वीडियो वायरल हो गया है। सुले के साथ अपनी बातचीत के इस वीडियो के वायरल होने के बाद थरूर ने गुरुवार को ट्वीट में कहा कि ‘कुछ तो लोग कहेंगे, लोगों का काम है कहना।’ उन्होंने ट्वीट कर यह भी कहा कि वह एवं सुप्रिया सुले नीति संबंधी एक प्रश्न के बारे में चर्चा कर रहे थे। यह वीडियो लोकसभा में गत मंगलवार को नियम 193 के तहत यूक्रेन की स्थिति पर हुई चर्चा के समय का है।सोशल मीडिया पर वायरल हो गया वीडियोसोशल मीडिया पर वायरल हुए इस वीडियो में नजर आ रहा है कि नेशनल कांफ्रेंस के नेता फारूक अब्दुल्ला सदन में बोल रहे हैं और उसी समय उनके पीछे बैठीं सुप्रिया और थरूर आपस में बात कर रहे हैं। यह वीडियो सोशल मीडिया में वायरल हो गया और लोग इस पर चुटीले अंदाज में टिप्पणियां कर रहे हैं। इस वीडियो को लेकर थरूर ने ट्वीट किया, ‘जो लोग लोकसभा में मेरे और सुप्रिया सुले के बीच की संक्षिप्त बातचीत पर मजे ले रहे हैं, उनके लिए यह बताना चाहता हूं कि वह मुझसे नीति से संबंधित एक सवाल पूछ रही थीं क्योंकि वह अगली वक्ता थीं।’‘कुछ तो लोग कहेंगे, लोगों का काम है कहना’थरूर ने ट्वीट में आगे कहा, ‘वह (सुप्रिया) धीरे-धीरे बोल रही थीं ताकि फारूक साहब (उस वक्त के वक्ता) को परेशानी नहीं हो। मैं सुप्रिया सुले की बात सुनने के लिए झुक गया था।’ बाद में एक अन्य ट्वीट में उन्होंने फिल्म ‘अमर प्रेम’ के मशहूर गीत की कुछ पंक्तियां लिखीं। उन्होंने लिखा, ‘कुछ तो लोग कहेंगे, लोगों का काम है कहना।’अपने चुटीले अंदाज के लिए मशहूर हैं शशि थरूरबता दें कि कांग्रेस से लोकसभा सांसद थरूरअपने चुटीले अंदाज के लिए काफी मशहूर हैं। साथ ही उनकी गिनती अंग्रेजी भाषा के सबसे अच्छे जानकारों में की जाती है। सोशल मीडिया पर वह अक्सर अपनी बात रखते रहते हैं और उनकी एक बड़ी फैन फॉलोविंग भी है।